मूलांक 5 वाले लोगों के लिए वर्ष 2019 बेहतर रहने वाला है। हालांकि इस साल चुनौतियों का सामना भी करना पड़ेगा लेकिन आप अपनी बुद्धि और आत्मबल से तमाम परेशानियों को दूर कर देंगे। यदि आप इंजीनियरिंग, मेडिकल और मैनेजमेंट विषय की पढ़ाई कर रहे हैं तो इस वर्ष आपको सुखद परिणाम मिल सकते हैं। इसलिए बेहतर नतीजों के लिए निरंतर अध्ययन करते रहें। इस साल आपकी वाणी और भाषा आपके लिए कई सुखद अवसर लेकर आ सकती है, क्योंकि संवाद शैली में सुधार होने से लोग आपसे प्रभावित होंगे और आपको आगे बढ़ने के कई अवसर मिलेंगे। बात करें अगर आपके वैवाहिक जीवन की, तो इस वर्ष आपके संबंधों में मजबूती आएगी। इस दौरान जीवनसाथी के साथ आप अच्छा समय व्यतीत करेंगे। आप पति/पत्नी के साथ कहीं घूमने जा सकते हैं। नौकरी और बिजनेस करने वाले लोगों के लिए भी यह साल कई सौगात लेकर आएगा। जॉब कर रहे लोगों को प्रमोशन और सैलरी इंक्रीमेंट का तोहफा मिल सकता है। वहीं बिजनेस में किसी बड़े आर्थिक लाभ की संभावना है।